Diari Oficial de la Generalitat Valenciana


Sumari del DOGV 9959, del 17-10-2024 (2024/10660)

RESOLUCIÓ de 14 d'octubre de 2024, de la Secretaria Autonòmica d'Educació, per la qual es fa pública la relació dels plans d'activitats proposats per les entitats col·laboradores reconegudes en la formació del professorat, per al curs escolar 2024-2025.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9959

Data del DOGV
:   17-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10731

CVE
:   RRWO-N-0832-82317

Data del document
:   14-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * formació del professorat

Vistes les sol·licituds presentades per al reconeixement d'entitats col·laboradores en la formació del professorat i de les activitats de formació permanent per al curs escolar 2024-2025.

Complint els requisits establits en la Resolució de 26 de juny de 2024 (DOGV 9885, de 04.07.2024), de la Secretaria Autonòmica d'Educació, per al reconeixement d'entitats col·laboradores en la formació del professorat i de les activitats de formació permanent que proposen per al curs escolar 2024-2025. [2024/6315].

Considerant el que es disposa en l'Orde 65/2012, de 26 d'octubre, de la Conselleria d'Educació, Formació i Ocupació, que regula el model de formació permanent del professorat i el disseny, reconeixement i registre de les activitats formatives.

D'acord amb les competències atribuïdes per l'article 68 de la Llei 5/1983, de 30 de desembre, del Consell; l'article 7 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i l'article 86 del Decret 81/2024, de 12 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat,

RESOLC

*Primer*

Reconéixer les accions formatives proposades en els plans d'activitats per les entitats col·laboradores reconegudes en la formació del professorat per al curs 2024-2025 que s'inclouen en l'annex I d'esta resolució.

*Segon*

No reconéixer les entitats que no complixen els requisits establits en la normativa vigent i/o no autoritzar les accions formatives proposades per al curs 2024-2025 que s'inclouen en l'annex II d'esta resolució, pels motius que s'hi indiquen.

*Tercer*

Podrà participar en les activitats relacionades en l'annex I d'esta resolució:

a) El personal docent i el personal tècnic educatiu amb destinació en centres educatius no universitaris de la Comunitat Valenciana en els quals s'impartisquen els ensenyaments regulats per la Llei orgànica d'educació.

b) Personal docent i personal tècnic educatiu amb destinació en centres no universitaris des dels quals es presten servicis tècnics de suport educatiu als centres indicats en l'apartat anterior.

c) Personal que haja finalitzat els graus i màster que conduïxen a l'obtenció de la titulació docent, sempre que es troben inscrits en alguna de les borses de personal docent de la conselleria amb competència en matèria d'educació i este personal no supose més del 50 per cent de participació en l'activitat.

Les entitats sol·licitants els plans formatius de les quals tinguen com a objectiu impartir cursos específics de competència digital docent (CDD) A1, A2, B1 i B2 i la seua possible acreditació hauran de complir el que es preveu en la Resolució de 15 de febrer de 2024, que regula el reconeixement d'estes entitats col·laboradores i concreta en la seua resolc nové la participació del personal docent reconegut en el punt segon de la Resolució del 7 novembre de 2023, de la Direcció General de Personal Docent, de la Conselleria d'Educació, Universitats i Ocupació, per la qual es regula el procediment per a l'acreditació de la competència digital docent.

*Quart*

El reconeixement de les activitats de formació contingudes en esta resolució no suposa l'acreditació ni l'adquisició de cap titulació o nivell oficial, encara que en la denominació de les activitats apareguen esmentats determinats títols o nivells.

Els certificats de nivell de las formacions específiques d'acreditació en competència digital docent autoritzades quan hagen sigut reconeguts donaran lloc a l'acreditació, d'ofici, dels nivells: A1, A2, B1 i B2 de la competència digital docent.

*Quint*

D'acord amb el resolc deu de la Resolució de 26 de juny de 2024, de la Secretaria Autonòmica d'Educació, una vegada finalitzada l'activitat, en el termini màxim de dos mesos, els usuaris acreditats per l'entitat hauran d'emplenar, a través de l'Oficina Virtual d'Entitats Col·laboradores (OVIENT), <https://ovient.edu.gva.es/>, segons model establit, la relació de participants aptes i experts, amb expressió del nombre d'hores d'intervenció, i la memòria final de valoració global de l'activitat.

En la referida relació de participants aptes només haurà d'indicar-se el personal docent amb dret a certificat de reconeixement.

Si es complixen els requisits, el Servici de Registre i Acreditació Docent expedirà les diligències a nom dels participants, que acompanyaran als certificats expedits per l'entitat.

Els certificats expedits per les entitats, acreditatius de la participació en activitats de formació, hauran de contindre la informació establida en l'annex I de l'Orde 65/2012, de 26 d'octubre.

*Sext*

Contra esta resolució, que no posa fi a la via administrativa, podrà interposar-se un recurs d'alçada davant el conseller d'Educació, Cultura, Universitats i Ocupació en el termini d'un mes a partir de l'endemà de la publicació d'esta resolució en el *Diari Oficial de la Generalitat Valenciana*, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.

  

València, 14 d'octubre de 2024

Daniel McEvoy Bravo

Secretari autonòmic d’Educació

Esta disposició conté annexos. Consulteu-ne la versió en PDF.